open-index/open-wikipedia-markdown huggingface dataset:
Ομσκ

Το **Ομσκ** (ρωσικά: Омск) είναι πόλη της Ρωσίας στη Σιβηρία, πρωτεύουσα της Περιφέρειας Ομσκ. Έχει 1.154.116 κατοίκους σύμφωνα με την απογραφή του 2010. Είναι η δεύτερη μεγαλύτερη πόλη στη σιβηρική ομοσπονδιακή περιοχή, μετά το Νοβοσιμπίρσκ. Η απόσταση της πόλης από τη Μόσχα είναι 2.700 χλμ.

## Ιστορία
Στην αυτοκρατορική Ρωσία, το Ομσκ ήταν πρωτεύουσα του γενικού κυβερνήτη της δυτικής Σιβηρίας και αργότερα του γενικού κυβερνήτη των στεπών. Για μια μικρή περίοδο κατά τη διάρκεια του ρωσικού εμφύλιου πολέμου το 1918-1919, ήταν πρωτεύουσα της Ρωσίας, και κρατούσε τα αυτοκρατορικά χρυσά αποθέματα.

Το Ομσκ είναι το διοικητικό κέντρο των Σιβηριανών Κοζάκων και η έδρα του επισκόπου του Ομσκ και της Τάρας.
thumb|Μοναστήρι στο Ομσκ.

## Παραπομπές


## Εξωτερικοί σύνδεσμοι
* 
* 
* Πραγματικότητα της τυπικής ρώσικης πόλης Ομσκ

Κατηγορία:Πόλεις του Όμπλαστ του Ομσκ
Κατηγορία:Πρωτεύουσες ομόσπονδων ενοτήτων της Ρωσίας
Θεόδωρος Ρετσίνας

Ο **Θεόδωρος Ρετσίνας**  (1836- 1930) ήταν δήμαρχος Πειραιά και πρόεδρος της Βουλής.
## Βιογραφικά στοιχεία
Γεννήθηκε στο Άργος και ήταν από τους πρώτους οικιστές του Πειραιά. Ήταν γιος του Γεωργίου Ρετσίνα και αδέρφια του ήταν ο Αλέξανδρος Ρετσίνας, ο Δημήτριος Ρετσίνας η Κλεοπάτρα Δημοσθ. Χατζηλαζάρου η Ελένη Ευστ. Κεχαγιά και η Έλλη Ζαλοκώστα. Κληρονόμησε και ανέπτυξε την οικογενειακή κλωστοϋφαντουργική επιχείρηση. Σταδιακά αγόρασε τα μερίδια των αδελφών του και έτσι έγινε ο κύριος μέτοχος της επιχείρησης. Τα έξι εργοστάσιά του έφτασαν στο σημείο να απασχολούν 2.000 εργάτες.

Ήταν από τους λίγους βιομηχάνους της εποχής που επιχείρησαν και πέτυχαν να αναμειχθούν ενεργά στην πολιτική σκηνή του τόπου, εκλεγμένος βουλευτής (1899) του Τρικουπικού κόμματος, αφού ήδη είχε μια μακρά επιτυχημένη πορεία στα αυτοδιοικητικά δρώμενα της πόλης του Πειραιά ξεκινώντας από δημοτικός σύμβουλος (1866, 1874) και έχοντας διατελέσει δύο φορές δήμαρχος (1887-1895) με την καθοριστική βοήθεια της οικογένειας Μουτζοπούλου. Στην εποχή του ο Πειραιάς άλλαξε όψη. Επίσης ήταν εμπνευστής του αθλητικού συλλόγου του **[[Όμιλος Ερετών|Ομίλου Ερετών]]** (1885), ο οποίος αποτελούσε μια κλειστή ομάδα της Αθηναϊκής και Πειραϊκής ελίτ της εποχής. Διετέλεσε επίσης πρόεδρος της Εφορευτικής Επιτροπής Λιμανιού στον Πειραιά ενώ χρημάτισε πρόεδρος (1901-1902), στην 3η Σύνοδο, της ΚΒ' Βουλής που προέκυψε από τις εκλογές της 7/2/1899.

Ήταν παντρεμένος με την Ασπασία Ζωντανού, κόρη μεγαλεμπόρου, και είχε πάρει προίκα 350.000 δραχμών, ποσό τεράστιο για την εποχή. Η εγγονή του, Ντόρα Ρετσίνα, παντρεύτηκε με τον Κωνσταντίνο Δρούλια.

## Εξωτερικοί σύνδεσμοι

* Θεόδωρος Ρετσίνας. Από «πατέρας των εργατών» «πατέρας του έθνους» (*Το Βήμα*, 02/04/2000)

## Παραπομπές


Κατηγορία:Έλληνες επιχειρηματίες
Κατηγορία:Έλληνες βιομήχανοι
Κατηγορία:Πρόεδροι της Βουλής των Ελλήνων
Κατηγορία:Δήμαρχοι Πειραιά
Αλάτι και Πιπέρι

Το **«Αλάτι και Πιπέρι»** ήταν εκπομπή του Φρέντυ Γερμανού τη δεκαετία του 1970 και φέρεται πως αποτέλεσε σταθμό για τα ελληνικά τηλεοπτικά δρώμενα. Ξεκίνησε τον Σεπτέμβριο του 1969 και κόπηκε τον Οκτώβριο του 1975 όταν οι στρατιωτικοι διοικητές της ΥΕΝΕΔ αρνήθηκαν να μεταδώσουν συνέντευξη με την ηθοποιό και πολιτικό Μελίνα Μερκούρη. Προηγήθηκε μία άλλη εκπομπή του δημοσιογράφου, ένα τηλεοπτικό μαγκαζίνο με τίτλο *[[Καλειδοσκόπιο (εκπομπή)|Καλειδοσκόπιο]]*. Το «Αλάτι και πιπέρι» μεταδιδόταν από τον τηλεοπτικό σταθμό της ΥΕΝΕΔ κατά τις απογευματινές ώρες πριν το δελτίο ειδήσεων των 21:00. Η εκπομπή ήταν ποικίλου περιεχομένου. Προσκεκλημένοι της ήταν συνήθως γνωστοί ηθοποιοί, τραγουδιστές, ζογκλέρ, φιναλίστ καλλιστείων κ.α. από την Ελλάδα και το εξωτερικό. Αναφέρεται πως ήταν η μεγάλη επιτυχία του Φρέντυ Γερμανού και ότι επί έξι χρόνια σχεδόν η εκπομπή αποτελούσε πόλο έλξης για το ελληνικό τηλεοπτικό κοινό. Η εκπομπή κόπηκε με κυβερνητική απόφαση, όταν άρχισε να δίνει χώρο έκφρασης σε προσωπικότητες όπως ο Μίκης Θεοδωράκης και η Μελίνα Μερκούρη.

Στο σχετικό άρθρο της εφ. *[[Το Βήμα]]* αναφέρεται πως στο δυναμικό της δημιουργικής ομάδας της εκπομπής συμμετείχε ο σκιτσογράφος ΚΥΡ, ενώ αναφέρεται, επίσης, πως στα στούντιο της Γεωγραφικής Υπηρεσίας Στρατού φιλοξενήθηκε ο Τζον Λένον και η Γιόκο Όνο, κάτω από κωμικοτραγικές περιστάσεις προχειρότητας. Ανάμεσα στις σημαντικές προσωπικότητες της τέχνης που φιλοξενήθηκαν στην εκπομπή περιλαβάνεται και η Τζίντζερ Ρότζερς Οι ταινίες των εκπομπών του επαναγράφηκαν. Ό,τι περισώθηκε, βρίσκεται στο προσωπικό αρχείο του δημοσιογράφου, στην κατοχή σήμερα της συζύγου και της κόρης του. Πλάνα από τις εκπομπές του και αρχειακό υλικό από την εκπομπή στην οποία φιλοξένησε τον Ζυλ Ντασέν και τη Μελίνα Μερκούρη υπάρχουν στο οπτικοακουστικό αρχείο της ΕΡΤ, για την εκπομπή *[[Νυκτερινός Επισκέπτης]]* του Άρη Σκιαδόπουλου.

## Σημειώσεις - παραπομπές


Κατηγορία:Ελληνικές τηλεοπτικές εκπομπές
Κατηγορία:Ελληνικές ψυχαγωγικές τηλεοπτικές εκπομπές
Μετσοβόνε

thumb|250px|Μετσοβόνε

Το **μετσοβόνε** είναι ημίσκληρο, καπνιστό τυρί που προέρχεται από το Μέτσοβο, απ' όπου πήρε και το όνομά του, και όπου παράγεται ένα άλλο γνωστό τυρί, η μετσοβέλα. Είναι τυρί Προστατευόμενης Ονομασίας Προέλευσης. Καπνίζεται κρεμασμένο, τυλιγμένο σε σχοινί, με την μέθοδο της *Pasta filata*, ενώ ωριμάζει επί διάστημα περίπου τριών μηνών. Παρασκευάζεται κυρίως από αγελαδινό γάλα ή μείγμα αγελαδινού με πρόβειο ή κατσικίσιο (όχι όμως πάνω από 20%). Συνοδεύεται συνήθως από λευκά κρασιά, ενώ χρησιμοποιείται σε σαλάτες ή σαν μέρος μεζέδων.

Η χημική του σύνθεση είναι:
* Υγρασία περίπου 41,8%
* Λιπαρά περίπου 25,9%
* Πρωτεΐνες περίπου 26,8%
* Άλατα 2,8%

## Εξωτερικοί σύνδεσμοι
* 

Κατηγορία:Ημίσκληρα τυριά
Κατηγορία:Ελληνικά τυριά
Κατηγορία:Προϊόντα προστατευόμενης ονομασίας προέλευσης
Κατηγορία:Καπνιστά τυριά
Κατηγορία:Τυριά αγελαδινού γάλακτος
Κατηγορία:Τυριά με ονομασία προέλευσης που προστατεύονται στην Ευρωπαϊκή Ένωση
Κατηγορία:Ελληνικά Προϊόντα προστατευόμενης ονομασίας προέλευσης
Μιχαήλ Ρινόπουλος

Ο **Μιχαήλ Ρινόπουλος** (1881 - 1959) ήταν Έλληνας επιχειρηματίας, νομικός και πολιτικός που διετέλεσε δήμαρχος Πειραιά την περίοδο 1932 - 1934.

## Βιογραφικά στοιχεία
Γεννήθηκε στον Πειραιά και ήταν γιος εμπόρου. Σπούδασε νομικά και ιδιώτευσε ως δικηγόρος ειδικευόμενος στο εμπορικό δίκαιο. Παράλληλα ασχολήθηκε με τις επιχειρήσεις διευθύνοντας αρκετές ανώνυμες εταιρίες της εποχής. Το 1927 εξελέγη πρόεδρος του δημοτικού συμβουλίου του Πειραιά, συνέχισε δε να εκλέγεται δημοτικός σύμβουλος μέχρι το 1932, ενώ από 15 Δεκεμβρίου 1931 έως 18 Μαΐου 1932 διετέλεσε δήμαρχος (δημαρχεύων) και από 07 Οκτωβρίου 1932 – έως 30 Μαρτίου 1934 δήμαρχος Πειραιά, εκλεγμένος από το Δημοτικό Συμβούλιο μετά τον θάνατο του Αθανάσιου Μιαούλη. Το 1936 εξελέγη βουλευτής Πειραιά.

Επίσης υπήρξε ιδρυτής και πρόεδρος του Οργανισμού Λιμένος Πειραιά, γενικός γραμματέας του υπουργείου Οικονομικών, πρόεδρος της Λέσχης Φιλελευθέρων Πειραιώς, πρόεδρος των Νυχτερινών Σχολών "Ήφαιστος", πρόεδρος της Ανωτέρας Σχολής Βιομηχανικών Σπουδών καθώς και σεβάσμιος της τεκτονικής Στοάς "Μιαούλης" (1914 - 1915). Ιδιαίτερη έμφαση έδωσε στον αθλητισμό διατελώντας γραμματέας (1921-1922) και πρόεδρος του Σ.Ε.Γ.Α.Σ. (1929 - 1930 & 1932 - 1945), οπότε και με τον Γεώργιο Κίτσο, συνυπέγραψαν από πλευράς ΣΕΓΑΣ το προσχέδιο του ιδρυτικού πρωτοκόλλου των Βαλκανικών Αγώνων στις 27 Σεπτεμβρίου 1929,, γενικός γραμματέας της Επιτροπής Ολυμπιακών Αγώνων, η οποία σήμερα ονομάζεται Ελληνική Ολυμπιακή Επιτροπή, αρχηγός της ελληνικής ολυμπιακής αποστολής στους Ολυμπιακούς Αγώνες του Άμστερνταμ το 1928, και αντιπρόεδρος του Πανελληνίου και του Πανιωνίου Γυμναστικού Συλλόγου. 

## Παραπομπές


## Πηγές
* "Νεώτερον Εγκυκλοπαιδικόν Λεξικόν Ηλίου" τομ.16ος, σελ.646

Κατηγορία:Δήμαρχοι Πειραιά
Κέντρο Συμπαράστασης Παιδιών και Οικογένειας

thumb|''Κοινωνική και Εκπαιδευτική Δράση''
Το **Κέντρο Συμπαράστασης Παιδιών και Οικογένειας** είναι μία μη κυβερνητική οργάνωση που ιδρύθηκε το Μάρτιο του 1997, από την αστική μη κερδοσκοπική εταιρεία «Κοινωνική και Εκπαιδευτική Δράση», ειδικά για τα κοινωνικά αποκλεισμένα παιδιά, τα «παιδιά των δρόμων», όπως αποκαλούνται. Ανέλαβε να βοηθήσει τα παιδιά των περιοχών Μεταξουργείου, Κουμουνδούρου, Κεραμικού, Ακαδημίας Πλάτωνα κτλ. Παιδιά που προέρχονται κυρίως από οικογένειες μουσουλμάνων τσιγγάνων της Δυτικής Θράκης, τουρκόφωνων της Δυτικής Θράκης και ολίγων τσιγγάνων και Αλβανών.  Οι γονείς των παιδιών αυτών είναι αναλφάβητοι, χωρίς εργασιακή, εμπειρία και απαιτούμενη εργασιακή αντίληψη και συμπεριφορά, με αποτέλεσμα η επιβίωση των πολύτεκνων οικογενειών να στηρίζεται στην «εργασία» των παιδιών, τα οποία πουλούν λουλούδια στις ταβέρνες, χαρτομάντιλα, ή καθαρίζουν τζάμια των αυτοκινήτων στα φανάρια των δρόμων. Τα περισσότερα από αυτά τα παιδιά ανήκουν προβληματικές, μονογονεϊκές οικογένειες. 

Ο αριθμός των παιδιών αυτών υπολογίζεται σήμερα (2006) περίπου στα 1.000, με ανεξέλεγκτο ρυθμό αύξησης, σε λίγα χρόνια θα είναι πολλαπλάσιος (παντρεύονται κατά τη διάρκεια της πρώιμης εφηβείας και έχουν μέσο όρο 8 – 10 παιδιά ανά οικογένεια). Η μη κυβερνητική οργάνωση πιστεύει πως η απάντηση στο πρόβλημα του κοινωνικού αποκλεισμού των παιδιών βρίσκεται κυρίως στην εκπαίδευση και τη διαπαιδαγώγησή τους.

Για τους λόγους αυτούς, ιδρύθηκε το 1997 το Κέντρο Ημέρας, το οποίο προσφέρει εκτός από σχολική υποστήριξη και πολύπλευρη κοινωνική υποστήριξη στα παιδιά και στις οικογένειές τους. Με την βοήθεια του Κέντρου 30 παιδιά έχουν πάρει απολυτήριο δημοτικού. Το Κέντρο συνεχίζει την προσπάθειά του (σχολικής υποστήριξης και ενισχυτικής διδασκαλίας, παροχές σχολικού εξοπλισμού, κτλ.). Αυτή την στιγμή 40 παιδιά είναι ενταγμένα στο Δημοτικό σχολείο και καθημερινά παρακολουθείται η σχολική τους πρόοδος από το Κέντρο, που βρίσκεται σε επαφή με 15 σχολεία της περιοχής και παράλληλα προσπαθεί να στηρίξει  τις οικογένειες των παιδιών.  

Η Κοινωνική παρέμβαση του Κέντρου έχει αναγνωριστεί και βραβευθεί πολλές φορές. Τον Δεκέμβριο του 2000 στα πλαίσια του διεθνούς έτους Εθελοντών, το Υπουργείο Υγείας Πρόνοιας και η Ελληνική Ραδιοφωνία, που είχαν την ευθύνη της διοργάνωσης, αναγνώρισαν το Κέντρο ως την πλέον δραστήρια οργάνωση στο τομέα της κοινωνικής φροντίδας και βραβεύτηκε από τον πρόεδρο της Ελληνικής Δημοκρατίας. Επίσης το Μάρτιο του 1999 το έργο του βραβεύθηκε από την Επιτροπή Δημοσιογράφων της ελληνικής Ραδιοφωνίας (ΕΡΑ) ως μέλος της κυβέρνησης των μη κυβερνητικών από την κοινωνία των πολιτών. 

Η μικρή εθελοντική και μη κυβερνητική οργάνωση «Κοινωνική και Εκπαιδευτική Δράση» έχει αναλάβει την οικονομική στήριξη του Κέντρου Συμπαράστασης Παιδιών και Οικογένειας, το οποίο στηρίζεται στην οικονομική βοήθεια πολιτών και επιχειρήσεων. Κατά βάση οι οικονομικοί της πόροι προέρχονται από ιδιωτικές χορηγίες και συνδρομές.

## Εξωτερικοί σύνδεσμοι
*Ελληνικό Κέντρο Προώθησης του Εθελοντισμού

Κατηγορία:Μη κυβερνητικές οργανώσεις βασισμένες στην Ελλάδα
Ζεϊμπέκικο (τραγούδι)

To **Ζεϊμπέκικο** είναι ελληνικό λαϊκό τραγούδι του 1972 σε στίχους, μουσική και ερμηνεία του Διονύση Σαββόπουλου. Το τραγούδι είναι σε ρυθμό ζεϊμπέκικου και περιλαμβάνεται στο μουσικό άλμπουμ *Βρώμικο ψωμί.* Αργότερα, το 1975, επανακυκλοφόρησε στο άλμπουμ *10 χρόνια κομμάτια* με ερμηνεύτρια τη Σωτηρία Μπέλλου και τον Σαββόπουλο να ακολουθεί σε δεύτερη φωνή.

Σε πολλούς το τραγούδι αυτό είναι γνωστότερο από την πρώτη φράση του κουπλέ *«Μ' αεροπλάνα και βαπόρια»*..

Μόλις ολοκληρώθηκε η ηχογράφηση του τραγουδιού, η Σωτηρία Μπέλλου απευθυνόμενη στο Διονύση Σαββόπουλο, του είπε: «Αχ Διονύση, με έκανες και τραγουδάω ποπ*».*

Το 2023, κυκλοφόρησε ως Ζεϊμπέκικο II, σε διασκευή της Μαρίνας Σάττι και στίχοι Δ.Σαββόπουλος και Μικρός Κλέφτης.  Το τραγούδησαν οι Δ.Σαββόπουλος, Σ. Μπέλλου, Μ. Σάττι και Μικρός Κλέφτης.

## Παραπομπές


Ζεϊμπεκικο
Κατηγορία:Τραγούδια του 1972
Μαίρη Γιατρά Λεμού

Η **Μαίρη Γιατρά Λεμού** (1915 - 17 Νοεμβρίου 1989) ήταν Ελληνίδα ηθοποιός και συγγραφέας.   

## Βιογραφία
Γεννήθηκε στην Αλεξάνδρεια της Αιγύπτου. Σπούδασε θέατρο στην Δραματική  Σχολή του Εθνικού Θεάτρου και πιάνο στο Ελληνικό Ωδείο Αθηνών. Υπήρξε δραματική ηθοποιός θεάτρου με ιδιαίτερη πνευματική καλλιέργεια και δοκιμάστηκε ερμηνευτικά σε ένα πλούσιο ρεπερτόριο που παρουσίασε επί σειρά ετών. 

### Αρχή
Πρωτοεμφανίστηκε στο Εθνικό Θέατρο με τον θίασο της Μαρίκας Κοτοπούλη. Τα έτη 1936-1937 συμμετείχε στο Καλλιτεχνικό Θέατροτου Τζ. Καρούσου, όπου έπαιξε πολλούς σημαντικούς ρόλους. Συνεργάστηκε με τον Κάρολο Κουν στις πρώτες θεατρικές παραστάσεις στο Βυσσινόκηπο του Τσέχοφ καθώς και με τον Θυμελικό Θίασο του Λίνου Καρζή τα χρόνια 1938-1939. Την άνοιξη του 1940 συμμετείχε στο συνεταιρικό θίασο νέων στο θέατρο Ζέφυρος. Το καλοκαίρι του 1941 συνεργάστηκε ξανά σε άλλο συνεταιρικό θίασο νέων μαζί με τον Μίμη Φωτόπουλο στο Θέατρο Νανά της Λεωφόρου Βουλιαγμένης. 

#### Κατοχή
Στο διάστημα της Γερμανικής Κατοχής 1942-1944 υπήρξε βασικό στέλεχος του κρατικού συγκροτήματος Ψυχαγωγίας Ενόπλων Δυνάμεων της Μέσης Ανατολής, συμμετέχοντας σε παραστάσεις στην Αίγυπτο, στη Συρία, στην Παλαιστίνη και στην Ιορδανία. Από το 1944 εμφανίστηκε με τον δικό της θίασο στην Αίγυπτο έχοντας έδρα την Αλεξάνδρεια. 

#### Διεύθυνση
Το 1945, ανέλαβε με τον σύζυγό της την καλλιτεχνική διεύθυνση του πρώτου Παγκύπριου Επαγγελματικού Θεάτρου «Ο Προμηθέας», όπου και πρωταγωνίστησε σε πολλά έργα, μέχρι το τέλος του 1946. Τα επόμενα χρόνια, 1947-1956, συνεργάστηκε στενά με τον ηθοποιό, σκηνοθέτη και σύζυγό της, Αδαμάντιο Λεμό στο δικό του θίασο (*[[Θίασος Λεμού]]*): στην δεκαετία 1957-1967 δημιούργησαν μαζί στη Νέα Υόρκη των ΗΠΑ τον μόνιμο Οργανισμό Ελληνικού Θεάτρου στην Αμερική. 

#### Συγγραφή
Η Μαίρη Γιατρά Λεμού ασχολήθηκε με την λογοτεχνία και την ποίηση και έγραψε ένα βιβλίο (*Ζωή όνειρο και Θέατρο, Χρονικό 1940-1943*, Αθήνα 1977) και μια ποιητική συλλογή (*Απόηχοι*, Αθήνα 1981). Δίδαξε θέατρο στην Κύπρο (1945-1946), στη Δραματική Σχολή του Δημοτικού Ωδείου Λαρίσης (1947-1950) και στη Νέα Υόρκη (1957-1967).  

## Εξωτερικοί σύνδεσμοι
* www.lemostheater.org

Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Έλληνες της Αιγύπτου
Κατηγορία:Ελληνίδες ηθοποιοί θεάτρου
Κατηγορία:Απόφοιτοι της Δραματικής Σχολής του Εθνικού Θεάτρου
Κατηγορία:Ελληνίδες συγγραφείς
Σπίτι από Άμμο και Ομίχλη

***Σπίτι από Άμμο και Ομίχλη*** (αγγλικός τίτλος: ***House of Sand and Fog***), είναι ο τίτλος ταινίας αμερικανικής παραγωγής που προβλήθηκε την περίοδο 2003-2004. Η ταινία βασίστηκε στο ομώνυμο μυθιστόρημα του Αμερικανού συγγραφέα Αντρέ Ντουμπούς ΙΙΙ. Ο σκηνοθέτης Βαντίμ Πέρελμαν ήταν μέχρι τότε γνωστός κυρίως για τη σκηνοθεσία διαφημιστικών.

## Υπόθεση
Ένας Ιρανός μετανάστης (Κίνγκσλεϊ), πρώην συνταγματάρχης του ιρανικού στρατού, που αναγκάστηκε να εγκαταλείψει το Ιράν μετά την ισλαμική επανάσταση και την πτώση του Σάχη, ζει στο Σαν Φρανσίσκο και αναγκάζεται να κάνει πολλές δουλειές για να συντηρεί την οικογένειά του, ενώ ταυτόχρονα προσπαθεί να αποκρύψει από τους δικούς του το γεγονός ότι δεν είναι πλέον ένας επιτυχημένος επιχειρηματίας. Όταν του δίνεται η ευκαιρία να επενδύσει σε ένα σπίτι που βγαίνει σε πλειστηριασμό λόγω ενός απλήρωτου φόρου, αγοράζει το σπίτι με σκοπό να το πουλήσει τέσσερις φορές πιο ακριβά από την τιμή που το αγόρασε. Η προηγούμενη ιδιοκτήτρια (Τζένιφερ Κόνελι), έχασε το σπίτι λόγω ενός γραφειοκρατικού λάθους της Νομαρχίας και προσπαθεί με τη βοήθεια ενός βοηθού Σερίφη (Ρον Έλνταρντ) να το πάρει πίσω. Τα γεγονότα που θα ακολουθήσουν είναι τραγικά.

## Βραβεία
Η ταινία προτάθηκε για τρία βραβεία Όσκαρ: μουσικής (Τζέιμς Χόρνερ), α' ανδρικού ρόλου (Μπεν Κίνγκσλεϊ), και β' γυναικείου ρόλου (Σορέ Αγκντασλού).

## Καστ
* Τζένιφερ Κόνελι: Κάθι Νίκολο 
* Μπεν Κίνγκσλεϊ: Μασούντ Αμίρ Μπεράνι 
* Σορέ Αγκντασλού: Ναντερέ Μπεράνι 
* Ρον Έλνταρντ: Λέστερ Μπέρντον 
* Φράνσις Φίσερ: Κόνι Γουόλς
* Κιμ Ντίκενς: Κάρολ Μπέρντον
* Τζόναθαν Αντούτ: Εσμαέλ Μπεράνι

## Εξωτερικοί σύνδεσμοι
* Κριτική της ταινίας από τον Ρότζερ Έμπερτ
* Επίσημη ιστοσελίδα
* Κριτική στο Rotten Tomatoes

Κατηγορία:Αμερικανικές ταινίες της δεκαετίας 2000
Κατηγορία:Ταινίες του 2003
Κατηγορία:Ταινίες παραγωγής DreamWorks
Κατηγορία:Αγγλόφωνες ταινίες
Κατηγορία:Αμερικανικές δραματικές ταινίες
Κατηγορία:Σκηνοθετικό ντεμπούτο σε ταινίες
Χάναου

Η **Χάναου** (γερμ. *Ηanau*) είναι μια πόλη στο κρατίδιο της Έσσης στη Γερμανία που έχει πληθυσμό 88.546 κατοίκους.

## Ιστορία
Η Χάναου αναφέρεται για πρώτη φορά στην ιστορία το 1143, ενώ έγινε πόλη το 1303. Στο τέλος του 16ου αιώνα, ο Φίλιππος Λουδοβίκος Β' έφερε προτεστάντες πρόσφυγες από τις Κάτω Χώρες οι οποίοι μετέφεραν τη γνώση της παραγωγής κοσμημάτων. Για αυτό τον λόγο χρυσοχόοι εκπαιδεύονται μέχρι σημέρα στη Χάναου. Στο 19ο αιώνα η Νόιστατ (νέα πόλη), συγχωνεύθηκε με τη Χάναου. Το 1848, με τα επαναστατικά κινήματα, ιδρύθηκε και η γερμανική γυμναστική ένωση (Turnerbund). Κατά τη διάρκεια του Β' παγκόσμιου πολέμου, η Χάναου καταστράφηκε σχεδόν ολοκληρωτικά. Σήμερα πολλοί κάτοικοι εργάζονται στην τεχνολογική βιομηχανία (VAC, Heraeus) ή στη Φρανκφούρτη. Ο διεθνής αερολιμένας της Φρανκφούρτης είναι μόνο 30 χιλιόμετρα μακριά.

## Αξιοθέατα
* Το γερμανικό σπίτι των χρυσοχόων (Deutsches Goldschmiedehaus) 
* Καστρο Philippsruhe
* Λουτρά Hanau-Wilhelmsbad
* Εκκλησία της Παναγιας (Marienkirche)
* Ολλανδική-βαλλωνική εκκλησία (Niederländisch-Wallonische Kirche)

## Διάσημα πρόσωπα
* Αδελφοί Γκριμ (Brüder Grimm) συνέλεξαν πολλά γερμανικά παραμύθια και άρχισαν τη συγγραφή γερμανικού λεξικού.
* Πάουλ Χίντεμιτ, συνθέτης
* Βίλελμ Βάγκενφελντ (Wilhelm Wagenfeld), Βιομηχανικός σχεδιαστής (1900-1990)
* Ρούντι Φέλερ (Rudi Völler), πρώην προπονητής της γερμανικής εθνικής ποδοσφαίρου

## Παραπομπές


## Εξωτερικοί σύνδεσμοι

Κατηγορία:Κωμοπόλεις της Γερμανίας
Κατηγορία:Πόλεις της Έσσης
Αντρέα Λουκέσι

Ο **Αντρέα Λουκέσι** (ιταλ.
*Andrea Luchesi*)*, [[Μόττα ντι Λιβένζα]] - [[Ιταλία]], [[23 Μαΐου]] [[1741]] – [[Βόννη]], [[21 Μαρτίου]] [[1801]]) ήταν Ιταλός [[συνθέτης]] και οργανίστας της κλασικής περιόδου.

==Βιογραφία==
Στην ηλικία των 15 μετακόμισε στη [[Βενετία]], όπου μελέτησε με τους καλύτερους μουσικούς και έγινε γρήγορα γνωστός για τις ικανότητές του στο [[εκκλησιαστικό όργανο]], το [[τσέμπαλο]] και τη σύνθεση.

Το [[1771]] προσκλήθηκε στη [[Βόννη]] από τον Αρχιεπίσκοπο της [[Κολωνία|Κολωνίας]]. Από το [[1774]] έως το [[1794]] ήταν *Kapellmeister'' (αρχιμουσικός) στην Αυλή της Βόννης, όπου φέρεται ότι είχε ως μαθητή τον νεαρό Λούντβιχ βαν Μπετόβεν.

Σύνθεσε κωμικές και δραματικές όπερες, οργανική και εκκλησιαστική μουσική, καντάτες, κοντσέρτα, συμφωνίες, σονάτες για το όργανο, για το τσέμπαλο και το βιολί, λειτουργίες, κ.λπ. Ένα μεγάλο μέρος των συνθέσεών του έχει χαθεί, ωστόσο σε πρόσφατες μελέτες ο Giorgio Taboga ισχυρίζεται ότι ο Λουκέσι ήταν ο πραγματικός συνθέτης των σημαντικότερων συμφωνιών των Χάυντν και Μότσαρτ, οι οποίοι αγόραζαν συνθέσεις του ιταλού συνθέτη για να τις παρουσιάσουν ως δικές τους, καθώς και μερικών πρώιμων έργων του Μπετόβεν, όπως είναι τα τρία κουαρτέτα για πιάνο και έγχορδα WoO36 και οι Καντάτες για τους Αυτοκράτορες Ιωσήφ τον 2ο και Λεοπόλδο τον 2ο.  
Οι ισχυρισμοί του Taboga ότι ο Λουκέσι είναι ο δημιουργός του βιενέζικου κλασικισμού συναντούν ελάχιστη υποστήριξη και δε συζητούνται σοβαρά από την επιστημονική κοινότητα των μουσικολόγων.

## Σημειώσεις


Κατηγορία:Ιταλοί συνθέτες
Κατηγορία:Συνθέτες της κλασικής εποχής
Απέραντα Χωράφια

Τα **«Απέραντα Χωράφια»** αποτελεί δίσκο-ορόσημο του ελληνικού ροκ. Η μουσική και οι στίχοι είναι του Κώστα Τουρνά. Σύμφωνα με το περιοδικό Ποπ & Ροκ συγκαταλέγεται μέσα στους δέκα δίσκους-σταθμούς του ελληνικού ροκ. Το προοδευτικό-ψυχεδελικό αυτό άλμπουμ το ηχογράφησε ο Τουρνάς συνδυάζοντας μια συμφωνική ορχήστρα (τη «Ορχήστρα Της Λυρικής Σκηνής») με το ροκ γκρουπ Ρουθ -κάτι μοναδικό και πρωτοποριακό για την εποχή και δη επί δικτατορίας. 

Η πειραματική μίξη ανομοιογενών μουσικών στοιχείων και παραδόσεων που αποπειράθηκε ο Τουρνάς προηγήθηκε κατά τρία χρόνια μίας ανάλογης προσπάθειας του θρυλικού Αγγλικού γκρούπ Queen που έγραψαν και συνέθεσαν το τραγούδι, σε στυλ όπερας ροκ, *Bohemian Rhapsody* αναμιγνύοντας στοιχεία κλασικής όπερας και μοντέρνου ροκ. Η ροκ όπερα *Tommy* των The Who το 1969, παρά την ονομασία της, δεν ανέμιξε κλασικά και μοντέρνα στοιχεία μουσικής στη σύνθεσή της παρά απλώς πακετάρισε μοντέρνο ροκ σε κλασική δομή όπερας.

Διευθυντής ορχήστρας ήταν ο Κώστας Κλάβας, τα ηλεκτρονικά εφέ του Γιάννη Σμυρναίου και το εξώφυλλο του Στ. Δελιαλή.

Έχουν γίνει 2 ζωντανές εκτελέσεις, η πρώτη στο «Ίδρυμα Μείζονος Ελληνισμού» στις  Οκτωβρίου του 2012 και η δεύτερη στο «Κηποθέατρο Παπάγου» στις 23 Ιουνίου του 2019.

## Παραπομπές


Κατηγορία:Ελληνική δισκογραφία
Κατηγορία:Ελληνικό ροκ
Κατηγορία:Άλμπουμ του 1972
Γεωχημεία

Η **Γεωχημεία** ως επιστήμη αποτελεί ιδιαίτερο κλάδο της Χημείας με κύριο αντικείμενο τη μελέτη της χημικής σύστασης του πλανήτη μας και κατ΄ επέκταση του ηλιακού μας συστήματος.

Οι Γεωχημικοί ερευνούν τα διάφορα ορυκτά που απαντώνται στα διάφορα πετρώματα της Γης  και προσπαθούν ν΄ ανακαλύψουν κάθε φορά τον τρόπο σχηματισμού τους, ενώ παράλληλα εξετάζονται και γεωλογικά φαινόμενα και διεργασίες από χημικής άποψης. Οι μελέτες και τα πορίσματα αυτών αποτελούν ιδιαίτερη βοήθεια στην έρευνα άλλων συναφών επιστημών ιδίως της Γεωλογίας. 
Η Γεωχημεία είναι σύγχρονος σχετικά επιστημονικός κλάδος πατέρας της οποίας φέρεται ο Γερμανοεβραίος χημικός και ορυκτολόγος Βίκτορ Γκολντσμίντ (1888-1944). Επιμέρους κλάδοι της Γεωχημείας είναι η Βιογεωχημεία, η Οργανική γεωχημεία, η Γεωχημεία ισοτόπων, η Υδρογεωχημεία κ.ά.

## Παραπομπές


## Εξωτερικοί σύνδεσμοι
* 
* 


Κατηγορία:Κλάδοι της χημείας
Κατηγορία:Επιστήμες Γης και Περιβάλλοντος
Μάιν

Ο **Μάιν** (γερμ. *Main*) είναι ποταμός στη Γερμανία, παραπόταμος του Ρήνου, με συνολικό μήκος 524 χιλιομέτρων (συμπεριλαμβανομένου του Λευκού Μάιν 574 χιλιομέτρων). 

Ο ποταμός διαμορφώνεται κοντά στο Κούλμπαχ με την ένωση δύο κλάδων, του Κόκκινου Μάιν και του Λευκού Μάιν. Ο πρώτος πηγάζει από τον Φρανκονικό Ιούρα, έχει μήκος 50 χιλιόμετρα και διαρέει το Κρόισεν και το Μπαϊρόιτ. Η πηγή του Λευκού Μάιν βρίσκεται στα όρη Φίχτελγκεμπιργκε και το μήκος του 41 χιλιόμετρα.

Σημαντικοί παραπόταμοι του Μάιν είναι ο Ρέγκνιτς, ο Φραγκονικός Ζάαλε, ο Τάουμπερ και ο Νίντα. Η μεγαλύτερη πόλη κατά μήκος της διαδρομής του είναι η Φραγκφούρτη. Μετά από την ένωση των παραποτάμων του, ο Μάιν διασχίζει τις ακόλουθες πόλεις: Μπούργκκουνστατ, Λίχτενφελς, Μπαντ Στάφελσταϊν, Έλτμαν, Χάσφουρτ, Σβάινφουρτ, Φόλκαχ, Κίτσινγκεν, Μάρκτμπραϊτ, Όξενφουρτ, Βύρτσμπουργκ, Κάρλστατ, Γκεμύντεν, Λορ, Μαρκτχάιντενφελντ, Βέρτχαϊμ, Μίλτενμπεργκ, Όμπερνμπουργκ, Έρλενμπαχ, Ασάφενμπουργκ, Ζέλιγκενστατ, Χάινμπουργκ, Χάναου, Όφφενμπαχ, Φραγκφούρτη, Χάτερσχαϊμ, Φλέρσχαϊμ, Ρύσελσχαϊμ. Μέχρι την εκβολή του στο Ρήνο απέναντι από την πόλη Μάιντς, έχει σχηματιστεί ένας μεγάλος ποταμός.

Ο Μάιν έχει ενωθεί με το Κανάλι Ρήνου-Μάιν-Δούναβη με το Δούναβη, δίνοντας τη δυνατότητα ποτάμιας επικοινωνίας της Γερμανίας με όλες τις χώρες μέχρι τη Μαύρη Θάλασσα.

Κατηγορία:Ποταμοί της Βάδης-Βυρτεμβέργης
Κατηγορία:Γεωγραφία της Έσσης
Κατηγορία:Φραγκφούρτη
Κατηγορία:Ποταμοί της Βαυαρίας
Κατάλογος πολιτικών κομμάτων της Ελλάδας

Ο **κατάλογος πολιτικών κομμάτων της Ελλάδας** περιέχει τα πολιτικά κόμματα τα οποία ιδρύθηκαν στην Ελλάδα από το 1825 έως σήμερα.

## Υφιστάμενα Κόμματα (2026)

**Α**

**Β**

**Δ**

**Ε**

**Κ**

**Λ**

**Μ**

**Ν**

**Ξ**

**Ο**

**Π**

**Σ**

**Φ**

**Χ**

## Κατάλογος κομμάτων ανά ιστορική περίοδο

### [[Προσωρινή Διοίκησις της Ελλάδος]] – [[Α΄ Ελληνική Δημοκρατία]] (1822–1827)

### [[Ελληνική Πολιτεία (1827-1833)|Ελληνική Πολιτεία]] – [[Α΄ Ελληνική Δημοκρατία]] (1827–1833)

### [[Βασίλειο της Ελλάδας|Βασίλειον της Ελλάδος]] – [[Απόλυτη μοναρχία|Απόλυτη Μοναρχία]] (1833–1843)

### [[Βασίλειο της Ελλάδας|Βασίλειον της Ελλάδος]] – [[Συνταγματική Μοναρχία]] (1843–1862)

### [[Βασίλειο της Ελλάδας|Βασίλειον της Ελλάδος]] – [[Βασιλευόμενη Κοινοβουλευτική Δημοκρατία|Α΄ Βασιλευόμενη Δημοκρατία]] (1862–1924)

### [[Β΄ Ελληνική Δημοκρατία]] (1924–1935)

### [[Βασίλειο της Ελλάδας|Βασίλειον της Ελλάδος]] – [[Καθεστώς της 4ης Αυγούστου]] (1935–1941)
Κατάλυση της κοινοβουλευτικής δημοκρατίας.

### [[Ελληνική Πολιτεία (1941-1944)|Ελληνική Πολιτεία]] – [[Κατοχή της Ελλάδας (1941-1944)|Κατοχή της Ελλάδας]] (1941–1944)
Κατοχή της Ελλάδας από τις Δυνάμεις του Άξονα και κατάλυση της κοινοβουλευτικής δημοκρατίας.

### [[Βασίλειο της Ελλάδας|Βασίλειον της Ελλάδος]] – [[Βασιλευόμενη Κοινοβουλευτική Δημοκρατία|Β΄ Βασιλευόμενη Δημοκρατία]] (1944–1967)

### [[Βασίλειο της Ελλάδας|Βασίλειον της Ελλάδος]] – [[Στρατιωτική δικτατορία στην Ελλάδα (1967 - 1974)|Στρατιωτική Δικτατορία]] (1967–1974)
Κατάλυση της κοινοβουλευτικής δημοκρατίας.

### [[Γ΄ Ελληνική Δημοκρατία]] – [[Μεταπολίτευση]] (1974–)
**Α**

**Γ**

**Δ**

**Ε**

**Κ**

**Λ**

**Μ**

**Ν**

**Ο**

**Π**

**Ρ**

**Σ**

**Τ**

**Φ**

**Χ**

## Παραπομπές


## Πηγές
* Parties and Elections in Greece, The search for legitimacy, Richard Clogg, C. Hurst & Co. Publishers, 1987
* Τα 32 κόμματα που θα μετάσχουν στις εκλογές, ΤΑ ΝΕΑ, 26 Απριλίου 2012
* Τα κόμματα της συμφοράς και της ελπίδας, zougla.gr, 19 Σεπτεμβρίου 2009
* Όλες οι βουλευτικές εκλογές από το 1974 μέχρι σήμερα, panoramapress.gr, 17 Ιουνίου 2012
* Σαράντα ένα κόμματα στις ευρωεκλογές, ΡΙΖΟΣΠΑΣΤΗΣ, 2 Ιουνίου 1999

## Βιβλιογραφία
* 

*
*
Πολιτικά Κόμματα
Αναπτυσσόμενες χώρες

[thumb|450px|



<br />'''Πηγή: [Διεθνές Νομισματικό Ταμείο** και **Ηνωμένα Έθνη** (έτος 2022).]]
Ο όρος **αναπτυσσόμενες χώρες*' αναφέρεται στις χώρες που βρίσκονται σε χαμηλό στάδιο οικoνομικής ανάπτυξης. Παλαιότερος, αλλά και ανακριβής, φορτισμένος όρος είναι το *τρίτος κόσμος''.

Χαρακτηριστικά των αναπτυσσομένων χωρών είναι συνήθως οι κακές υποδομές, η χαμηλή μόρφωση και το ανειδίκευτο ανθρώπινο δυναμικό, η έλλειψη των επενδύσεων και βιομηχανικής παραγωγής, οι ασθενικοί θεσμοί, η ανώριμη δημοκρατία ή η πλήρης έλλειψη της, το χαμηλό κατά κεφαλήν εισόδημα, η διαδεδομένη φτώχεια κ.τ.λ.

Αποτέλεσμα της ανέχειας που παρατηρείται λόγω του χαμηλού ρυθμού ανάπτυξης, είναι συχνά η μετανάστευση προς τις πλουσιότερες χώρες για την αναζήτηση εργασίας και την βελτίωση των συνθηκών ζωής.

Πολλές από τις χαμηλής ανάπτυξης χώρες, δεν θα έπρεπε να ονομάζονται αναπτυσσόμενες, καθώς δεν παρουσιάζουν θετική ανάπτυξη. Η βιβλιογραφία όμως διίστανται σε αυτό το σημείο. Τα τελευταία 15 με 20 χρόνια, οι περισσότερες από τις οικονομικά ασθενείς χώρες, εκτός της Αφρικής, παρουσιάζουν σημαντική οικονομική ανάπτυξη.

## Αναφορές


## Βιβλιογραφία
* 

## Εξωτερικοί σύνδεσμοι
* 

Κατηγορία:Οικονομική γεωγραφία
Κατηγορία:Διεθνής ανάπτυξη
Κατηγορία:Οικονομική ανάπτυξη
Μπίρστονας

Η **Μπίρστονας** (λιθουανικά: *Birštonas* ) είναι λουτρόπολη της Λιθουανίας. Έχει 3.138 κατοίκους. Είναι πρωτεύουσα του Δήμου Μπίρστονας.

Η πόλη αναφέρεται για πρώτη φορά σε Χρονικά των Σταυροφοριών, το 1382. Μεγάλο μέρος της Λιθουανικής αριστοκρατίας ερχόταν στην περιοχή της πόλης για κυνήγι από τον 14ο ως τον 16ο αιώνα. Το 1846 θεμελιώθηκαν τα ιαματικά λουτρά της πόλης.

Σε κοντινή απόσταση βρίσκεται ο ποταμός Νέμαν, καθώς και πανέμορφα πευκοδάση. Αξιοθέατο για την πόλη είναι το φεστβάλ τζαζ μουσικής, το οποίο διοργανώνεται τον Μάρτιο κάθε δεύτερου έτους, ανελλιπώς τα τελευταία είκοσι χρόνια.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Λιθουανίας
Κατηγορία:Δήμος Μπίρστονας
Μπουνχάνγκ Βορασίθ

Ο **Μπουνχάνγκ Βορασίθ** (Bounnhang Vorachith) και *Βορασίτ* (15 Αυγούστου 1937-) είναι πολιτικός από το Λάος, Γενικός Γραμματέας του Επαναστατικού Λαϊκού Κόμματος του Λάος από τις 22 Ιανουαρίου 2016. Υπηρέτησε ως αντιπρόεδρος από το 2006 ως το 2016 και ως πρωθυπουργός της χώρας από το 2001 ως το 2006. 
## Βιογραφία
Είναι μέλος του Επαναστατικού Κόμματος του Λαού του Λάος. Ήταν αντιπρόεδρος της κυβέρνησης το 1996-2001 και εξελέγη Πρωθυπουργός το Μάρτιο του 2001. Στο αξίωμα αυτό διατηρήθηκε  μέχρι το 2006. Από τις 8 Ιουνίου 2006 ως τον Ιανουάριο του 2016 ήταν αντιπρόεδρος της χώρας.
Κατά το 10ο συνέδριο του Επαναστατικού Λαϊκού Κόμματος του Λάος στις 22 Ιανουαρίου 2016, ο Βορασίθ εξελέγη ως διάδοχος του Τσουμάλι Σαγιασόνε στο αξίωμα του Γενικού Γραμματέα και έγινε ο ηγέτης του Λάος.

## Εξωτερικοί σύνδεσμοι
*[Βιογραφία σε ιστότοπο της Κυβέρνησης της Μιανμάρ](https://web.archive.org/web/20031212114857/http://www.myanmar.gov.mm/NLM-2001/enlm/August19.htm#(1))


Βορασιθ
Βορασι
Κατάλογος ερευνητικών κέντρων στην Ελλάδα

Οι σημαντικότεροι **επιστημονικοί ερευνητικοί φορείς στην Ελλάδα** είναι οι ακόλουθοι:

* Ερευνητικό Κέντρο Καινοτομίας στις Τεχνολογίες της Πληροφορίας, των Επικοινωνιών και της Γνώσης - "Αθηνά", Έδρα: Μαρούσι, Αθήνα
* Εθνικό Αστεροσκοπείο Αθηνών (ΕΑΑ), Έδρα: Λόφος Νυμφών, Αθήνα.
* Εθνικό Δίκτυο Έρευνας και Τεχνολογίας (ΕΔΕΤ) Α.Ε., Έδρα: Αμπελόκηποι, Αθήνα.
* Εθνικό Ίδρυμα Ερευνών (ΕΙΕ), Έδρα: Λ. Βασ. Κωνσταντίνου, Αθήνα.
* Εθνικό Κέντρο Έρευνας Φυσικών Επιστημών «Δημόκριτος» "ΕΚΕΦΕ ΔΗΜΟΚΡΙΤΟΣ" Έδρα: Αγία Παρασκευή, Αθήνα.
* Εθνικό Κέντρο Έρευνας και Τεχνολογικής Ανάπτυξης (ΕΚΕΤΑ), Έδρα: Θέρμη, Θεσσαλονίκη.
** Ινστιτούτο Χημικών Διεργασιών & Ενεργειακών Πόρων (ΙΔΕΠ)
** Ινστιτούτο Τεχνολογιών Πληροφορικής και Επικοινωνιών (ΙΠΤΗΛ) 
** Ινστιτούτο Βιώσιμης Κινητικότητας και Δικτύων Μεταφορών (ΙΜΕΤ)
** Ινστιτούτο Εφαρμοσμένων Βιοεπιστημών (ΙΝΕΒ)
** Ινστιτούτο Έρευνας και Τεχνολογίας Θεσσαλίας (ΙΕΤΕΘ)
* Εθνικό Κέντρο Κοινωνικών Ερευνών (ΕΚΚΕ), Έδρα: Μεσογείων, Αθήνα.
* Ελληνική Επιτροπή Ατομικής Ενέργειας (ΕΕΑΕ), Έδρα Αγ. Παρασκευή Αττική.
* Ελληνικό Ινστιτούτο ΠΑΣΤΕΡ Έδρα: Λ. Βασ. Σοφίας, Αθήνα.
* Ελληνικό Κέντρο Θαλασσίων Ερευνών (ΕΛ.ΚΕ.Θ.Ε.), Έδρα: Ανάβυσσος Αττική.
* Ερευνητικό Ίδρυμα Βασικής Βιολογικής Έρευνας "ΑΛΕΞΑΝΔΡΟΣ ΦΛΕΜΙΓΚ", Έδρα: Αθήνα.
* Ερευνητικό Κέντρο Βιοϊατρικών Ερευνών (Ε.ΚΕ.Β.Ε.) "ΑΛΕΞΑΝΔΡΟΣ ΦΛΕΜΙΓΚ". Έδρα: Βάρη, Αττική.
* Εταιρεία Βιομηχανικής Έρευνας και Τεχνολογικής Ανάπτυξης Μετάλλων (ΕΒΕΤΑΜ) Α.Ε. Έδρα: Άγ. Δημήτριος, Αθήνα.
* Εταιρεία Έρευνας και Τεχνολογικής Ανάπτυξης Βιομηχανίας Τροφίμων (ΕΤΑΤ) Α.Ε., Έδρα: Λ. Βουλιαγμένης.
* Ίδρυμα Τεχνολογίας και Έρευνας (ΙΤΕ), Έδρα: Ηράκλειο, Κρήτη.
* Ινστιτούτο Ιατροβιολογικών Ερευνών της Ακαδημίας Αθηνών (ΙΙΒΕΑΑ), Παπάγου, Αθήνα
* Κέντρο Ανανεώσιμων Πηγών Ενέργειας (ΚΑΠΕ), Έδρα: Πικέρμι, Αττική.
* Κέντρο Εφαρμογών των Τεχνολογιών Επικοινωνίας και Πληροφορίας (ΚΕΤΕΠ), Έδρα: Παράδεισος, Μαρούσι.

Οι φορείς αυτοί στην πλειονότητά τους ανήκουν στο Ελληνικό Δημόσιο και εποπτεύονται από το Υπουργείο Παιδείας.

## Δείτε επίσης
*Τεχνολογικοί φορείς Ελλάδος

Κατηγορία:Ελληνικά κοινωφελή ιδρύματα
Καταλογος ερευνητικων κεντρων στην Ελλαδα
Ερευνητικων φορεων
Υγρό

Στην επιστήμη της φυσικής **υγρό** ονομάζεται κάθε ουσία που παρατηρείται με συγκεκριμένο μεν όγκο αλλά όχι με καθορισμένο σχήμα. Το υγρό αποτελεί μία από τις τρεις απλές μορφές της κατάστασης της ύλης.

Τα θεμελιώδη σωματίδια που συγκροτούν κάθε μορφή της ύλης (άτομα, μόρια, ιόντα) και εν προκειμένω των υγρών απέχουν μεταξύ τους περισσότερο απ΄ ότι συμβαίνει με τα σωματίδια των στερεών. Αυτό σημαίνει πως οι ελκτικές δυνάμεις στα υγρά είναι ασθενέστερες και τα σωματίδια αυτών μπορούν να κινηθούν σε μικρές αποστάσεις. Έτσι το υγρό «ρέει» λαμβάνοντας κάθε φορά το σχήμα του χώρου που βρίσκεται ή τοποθετείται, διατηρώντας πάντα τον ίδιο όγκο.

* Τόσο τα υγρά όσο και τα αέρια στη Φυσική ονομάζονται επίσης και «ρευστά» επειδή ακριβώς αυτά ρέουν.


Κατηγορία:Όγκος
Στερεό

Στην Φυσική, **στερεό** ονομάζεται η κατάσταση της ύλης στην οποία αυτή αποτελείται από μόρια που βρίσκονται σε σταθερές, συνεχείς χωρικά, και επαναλαμβανόμενες συμμετρικές θέσεις που καθορίζονται αποκλειστικά από την επίδραση των ηλεκτρομαγνητικών δυνάμεων που αναπτύσσονται μεταξύ τους, με δεδομένες τις εξωτερικές συνθήκες πίεσης και θερμοκρασίας. Μακροσκοπικά, τα στερεά έχουν και διατηρούν αφ' εαυτού καθορισμένο σχήμα και όγκο. Μικροσκοπικά, ένα στερεό διατηρεί τις πλεγματικές θέσεις των μορίων του μεταξύ τους και αυτά δε γλιστρούν. Το στερεό αποτελεί μία από τις τέσσερις καταστάσεις της ύλης, με τις άλλες τρεις να είναι το υγρό, το αέριο και το πλάσμα, ενώ υπάρχουν και καταστάσεις της ύλης που αυτή είναι υπερσυμπυκνωμένη και δεν υφίστανται πλέον μόρια, όπως σε έναν αστέρα νετρονίων ή μία μελανή οπή, όπου και πάλι δεν μιλάμε για στερεά κατάσταση της ύλης.

Σήμερα η Φυσική Στερεάς Κατάστασης αποδίδεται πιο σωστά ως Φυσική Συμπυκνωμένης Ύλης, καθώς υπάρχουν περιπτώσεις που τα όρια της φάσης της ύλης είναι ασαφή. Ένα παράδειγμα είναι ο υγρός κρύσταλλος (υγρό με κρυσταλλική συμμετρία) και αντίθετα του το γυαλί που είναι άμορφο στερεό, καθώς δεν εμφανίζει κρυσταλλικότητα (περιοδικότητα κρυσταλλικού πλέγματος), τα μόριά του γλιστρούν πολύ αργά ψάχνοντας τις θέσεις ελάχιστης ενέργειας, όμως διατηρεί το σχήμα του όπως κάθε στερεό.

Τα σωματίδια που συγκροτούν κάθε μορφή της ύλης (άτομα, μόρια, ιόντα) και εν προκειμένω των περισσοτέρων στερεών ουσιών βρίσκονται σε πολύ πυκνή διάταξη δημιουργώντας γεωμετρικά σχήματα, όπως τα στοιβαγμένα φρούτα σε μανάβικο ή τα δομικά υλικά μπροστά σε μια οικοδομή. Αυτή η συγκράτηση και ταυτόχρονα ισορροπία στις θέσεις τους προέρχεται από ισχυρές ελκτικές δυνάμεις, που εξισορροπούν τις απωστικές δυνάμεις μεταξύ των πρωτονίων των ατόμων. Τα σωματίδια δε αυτά μπορούν να εκτελούν μικρές ταλαντώσεις χωρίς όμως ωστόσο να ξεφεύγουν από τη θέση της ισορροπίας τους. Έτσι το «στερεό» διατηρεί, στις ίδιες συνθήκες πίεσης και θερμοκρασίας, σταθερό σχήμα, αμετάβλητο, και σταθερό όγκο. 

Επειδή όμως οι ταλαντώσεις των μορίων γύρω από τη θέση ισορροπίας τους δεν είναι συμμετρικές, εμφανίζεται το φαινόμενο της διαστολής όταν αυξάνεται η θερμοκρασία, και της συστολής όταν μειώνεται. Τα στερεά μετατρέπονται σε υγρά με την τήξη και σπανιότερα σε αέρια με την εξάχνωση.

Η έννοια 'στερεό' εμπεριέχει την έννοια του σταθερού σχήματος. Έτσι, χρησιμοποιείται στη γεωμετρία (γεωμετρικό στερεό) για να περιγράψει καθορισμένα τρισδιάστατα σχήματα και στη φυσική (μηχανικό στερεό) για να περιγράψει τη μηχανική σωμάτων με στερεό σχήμα. Σε κανονικές συνθήκες το σχήμα ενός στερεού δε μεταβάλλεται. Αν όμως ασκηθούν κατάλληλες δυνάμεις, τότε ένα στερεό μπορεί να αλλάξει σχήμα, δηλαδή να παραμορφωθεί, ή να σπάσει.

Κατηγορία:Κατάσταση της ύλης
Ακέραια περιοχή

Στην άλγεβρα **ακέραια περιοχή** είναι κάθε αντιμεταθετικός δακτύλιος με μοναδιαίο στοιχείο 1 ≠ 0 (δηλαδή με μοναδιαίο στοιχείο διαφορετικό του μηδενικού) ο οποίος δεν έχει μηδενοδιαιρέτες. Η ιδιότητα 1 ≠ 0 απαιτείται έτσι ώστε ο μηδενικός δακτύλιος {0} να μην συμπεριλαμβάνεται στις ακέραιες περιοχές. Η έννοια της ακέραιας περιοχής αποτελεί γενίκευση των ακεραίων και προσφέρει ένα φυσικό περιβάλλον για ανάπτυξη της έννοιας της διαιρετότητας.

**ψευδο-δακτύλιοι ⊃ [[Δακτύλιος (άλγεβρα)|δακτύλιοι]] ⊃ [[Αντιμεταθετικός δακτύλιος|αντιμεταθετικοί δακτύλιοι]] ⊃ ακέραια περιοχή ⊃ ολοκληρωτικά κλειστή περιοχή ⊃  περιοχή [[Μέγιστος κοινός διαιρέτης|ΜΚΔ]] ⊃ [[Θεωρία δακτυλίων|περιοχή μοναδικής παραγοντοποίησης]] ⊃ [[περιοχή κυρίων ιδεωδών]] ⊃ [[ευκλείδεια περιοχή]] ⊃ [[Σώμα (άλγεβρα)|σώματα]] ⊃ [[αλγεβρικά κλειστό σώμα]]**

## Ορισμός

Η έννοια της ακέραιας περιοχής μπορεί να οριστεί με διάφορους τρόπους. Ο πιο συνηθισμένος γίνεται μέσω της έννοιας του μηδενοδιαιρέτη. Συγκεκριμένα, ένας δακτύλιος (R,+,\circ) ονομάζεται ακέραια περιοχή αν είναι μεταθετικός, έχει μοναδιαίο στοιχείο διαφορετικό του μηδενικού και δεν έχει μηδενοδιαιρέτες (δηλαδή για όλα τα στοιχεία x, y του δακτυλίου, αν xy = 0 τότε είτε x = 0 ή y = 0).

Ισοδύναμοι ορισμοί είναι οι εξής:
* ακέραια περιοχή είναι κάθε αντιμεταθετικός δακτύλιος με μοναδιαίο στοιχείο, τέτοιος ώστε το μηδενικό ιδεώδες {0} να είναι πρώτο ιδεώδες.
* ακέραια περιοχή είναι κάθε αντιμεταθετικός δακτύλιος με μοναδιαίο στοιχείο, που είναι υποδακτύλιος κάποιου σώματος.
* ακέραια περιοχή είναι κάθε αντιμεταθετικός δακτύλιος με μοναδιαίο στοιχείο τέτοιος ώστε για κάθε μη μηδενικό στοιχείο r του δακτυλίου, η απεικόνιση που στέλνει κάθε στοιχείο x του δακτυλίου στο γινόμενο xr να είναι ένα προς ένα.

## Παραδείγματα

* Το \mathbb{Z}_4 δεν είναι ακέραια περιοχή γιατί έχει μηδενοδιαιρέτες. Για παράδειγμα το [2] \in \mathbb{Z}_4  είναι ένας μηδενοδιαιρέτης καθώς [2][2]=[4]=0_{\mathbb{Z}_4} όμως [2] \ne 0_{\mathbb{Z}_4}.

* Ο μηδενικός δακτύλιος δεν είναι ακέραια περιοχή. Αυτό συμβαίνει επειδή η συνθήκη 1 ≠ 0 στον ορισμό της ακέραιας περιοχής είναι ισοδύναμη με το ότι ο R είναι ο μη μηδενικός δακτύλιος. Πράγματι έστω ότι ισχύει 1 = 0, οπότε έχουμε ότι x=x\circ 1_R=x\circ 0_R =0_R και αυτό για κάθε x \in R, οπότε ο R είναι ο μηδενικός δακτύλιος.

* Κάθε σώμα είναι ακέραια περιοχή. Ειδικότερα στους πεπερασμένους δακτυλίους η έννοια της ακέραιας περιοχής και του σώματος ταυτίζονται.

* Ο δακτύλιος Z[x] των πολυωνύμων μιας μεταβλητής με συντελεστές ακεραίους είναι ακέραια περιοχή.

* Ο δακτύλιος M_n(\mathbb{C}) των n\times n πινάκων με συντελεστές από το σώμα \mathbb{C} δεν είναι ακέραια περιοχή επειδή δεν είναι μεταθετικός.

* Οι δακτύλιοι \mathbb{Z},\mathbb{Q},\mathbb{R} είναι ακέραιες περιοχές.

## Παραπομπές

Κατηγορία:Αντιμεταθετική άλγεβρα
Κατηγορία:Θεωρία δακτυλίων
Μικροβιολογία

Η **μικροβιολογία **(*μικρός* + *[[βίος]]* + *[[λόγος]]*) είναι κλάδος της επιστήμης της Βιολογίας, που ασχολείται με τη μελέτη των μικροοργανισμών, οι οποίοι μπορεί να είναι είτε μονοκύτταροι είτε μικροσκοπικοί πολυκύτταροι οργανισμοί. Τα κύτταρα μπορεί να είναι ευκαρυωτικά (με πυρήνα) όπως οι μονοκύτταροι μύκητες και τα πρώτιστα, ή προκαρυωτικά (χωρίς σχηματισμένο πυρήνα) όπως τα βακτήρια και τα αρχαία. Αντικείμενο της Μικροβιολογίας είναι, επίσης, και οι ιοί.

Η Ιατρική ειδικότητα της Μικροβιολογίας αποτελεί εφαρμογή της Μικροβιολογίας στην Ιατρική και ασχολείται με την πρόληψη, τη διάγνωση και τη θεραπεία ασθενειών του ανθρώπου που οφείλονται σε παθογόνους μικροοργανισμούς.Πρέπει να επισημανθεί πάντως ότι τα παθογόνα για τον άνθρωπο μικροβιακά είδη αποτελούν λιγότερο από το 1% του συνόλου των διαφορετικών μικροβίων του πλανήτη. 

Παρότι έχουν περάσει πάνω από τριακόσια έτη από την ανακάλυψη των μικροβίων, μόνο περίπου το 1% του συνόλου των μικροβίων έχει μελετηθεί διεξοδικά. Κατά συνέπεια, ο τομέας της μικροβιολογίας είναι ακόμα σε πρώιμο στάδιο σε σχέση με άλλους τομείς της Βιολογίας, όπως η ζωολογία και η βοτανική. 

## Πηγές


## Δείτε επίσης
* I. Edward Alcamo, *Microbiology*, Wiley Publishing Co, 1996 ISBN 0-8220-5333-0

## Βιβλιογραφία

* 
* 
*
Διακρίνουσα βάσης

Έστω K=\mathbb{Q}(\theta) αριθμητικό σώμα βαθμού n και a_1,..a_n μια βάση αυτού ως \mathbb{Q} διανυσματικός χώρος. Ακόμα έστω r_1,..,r_n  r_i \ne r_j οι ρίζες του Irr(\theta,\mathbb{Q}) στο \mathbb{C}  και \sigma_i:K \rightarrow \mathbb{C} οι n διακεκριμένοι μονομορφισμοί από το Κ στο \mathbb{C}
όπου  \sigma _i(\theta)=r_i . Κάνοντας χρήση των \sigma_i σχηματίζουμε τον ακόλουθο πίνακα :

: A = \begin{bmatrix}
\sigma_1(a_1) & ... & \sigma_1(a_n) \\
\sigma_2(a_1) & ... & \sigma_2(a_n) \\
...&...&... \\
\sigma_n(a_1)&...&\sigma_n(a_n)
\end{bmatrix}

Ως διακρίνουσα της βάσης (**Basis discriminant**) a_1,..a_n του αριθμητικού σώματος Κ ορίζουμε το μιγαδικό αριθμό \Delta(a_1,..,a_n)=(det(A))^2.

## Παραδείγματα

*Έστω  K=\mathbb{Q}(\sqrt{2}) και η \{1,\sqrt{2} \} μια βάση αυτού ως \mathbb{Q} διανυσματικού χώρου. Οι ρίζες του Irr(\sqrt{2},\mathbb{Q})=x^2-2 είναι οι \pm \sqrt{2} οπότε οι δύο μονομορφισμοί από το  \mathbb{Q}(\sqrt{2}) στο \mathbb{C} είναι οι

\sigma_1(\sqrt{2})=\sqrt{2} και 
\sigma_2(\sqrt{2})=-\sqrt{2}

οπότε είμαστε πλέον σε θέση να υπολογίσουμε την διακρίνουσα της βάσης \{1,\sqrt{2} \} του αριθμητικού σώματος  \mathbb{Q}(\sqrt{2}). Έχουμε λοιπόν ότι  
\Delta_{\mathbb{Q}(\sqrt{2})}(1,\sqrt{2})=\Big(det
\begin{bmatrix}
\sigma_1(1) & \sigma_1(\sqrt{2}) \\
\sigma_2(1) & \sigma_2(\sqrt{2}) 

\end{bmatrix} \Big)^2=\Big(det
\begin{bmatrix}
1 & \sqrt{2} \\
1 & -\sqrt{2} 

\end{bmatrix} \Big)^2=(-2\sqrt{2})^2=8


Κατηγορία:Αλγεβρική θεωρία αριθμών
Αλγεβρικός ακέραιος

Ένας μιγαδικός αριθμός θ καλείται αλγεβρικός ακέραιος αν υπάρχει κανονικό πολυώνυμο p(t) με ακεραίους συντελεστές έτσι ώστε p(\theta)=0 δηλαδή \theta^n+a_{n-1}\theta^{n-1}+..+a_0=0 όπου  a_i \in \mathbb{Z} .
Το σύνολο των αλγεβρικών ακεραίων συμβολίζεται με  \mathbb{B}  και αποτελεί υποδακτύλιο του σώματος των αλγεβρικών αριθμών. Ισχύει δε, ότι η τομή των αλγεβρικών ακεραίων με τον δακτύλιο των ρητών είναι ακριβώς ο δακτύλιος των ακεραίων. Οι αλγεβρικοί ακέραιοι διαδραματίζουν ουσιαστικό ρόλο στην απόδειξη του Θεωρήματος του Burnside, που αναφέρει ότι κάθε πεπερασμένη ομάδα που έχει τάξη γινόμενο δυνάμεων πρώτων είναι επιλύσιμη.

## Παραδείγματα

* Ο \sqrt{3} είναι αλγεβρικός ακέραιος καθώς είναι ρίζα του πολυωνύμου p(t)=t^2-3 \in \mathbb{Z}[t]

* Ο χρυσός αριθμός \phi=\frac{1+\sqrt{5}}{2} είναι αλγεβρικός ακέραιος καθώς είναι ρίζα του πολυωνύμου p(t)=t^2-t-1 \in \mathbb{Z}[t]

Κατηγορία:Αλγεβρική θεωρία αριθμών
Κατηγορία:Ακέραιοι αριθμοί
Αλγεβρικός αριθμός

Ένας μιγαδικός αριθμός a θα καλείται **αλγεβρικός** αν είναι αλγεβρικό στοιχείο πάνω από το σύνολο των ρητών αριθμών \mathbb{Q}, δηλαδή αν είναι ρίζα ενός μη μηδενικού πολυωνύμου με συντελεστές από το \mathbb{Q}.

Αν δεν υπάρχει τέτοιο πολυώνυμο ο αριθμός a καλείται υπερβατικός.

Το σύνολο των αλγεβρικών αριθμών συμβολίζεται με  \mathbb{A}  και αποδεικνύεται ότι είναι σώμα, ως υπόσωμα του σώματος των μιγαδικών αριθμών  \mathbb{C} .

## Παραδείγματα

Το πολυώνυμο p(t)=t^2-2 \in \mathbb{Q}[t].

* Ο e^{\frac{2\pi i}{23}} είναι αλγεβρικός καθώς είναι ρίζα του πολυωνύμου  p(t)=t^{23}-1 \in \mathbb{Q}[t] 

* Οι σταθερές e και π είναι υπερβατικοί αριθμοί.

## Εξωτερικοί σύνδεσμοι
* 

Κατηγορία:Αλγεβρική θεωρία αριθμών
Κατηγορία:Αριθμοί
Παναγία (αποσαφήνιση)

Το όνομα της Παναγίας χρησιμοποιείται σε πολλά τοπωνύμια, ονόματα μονών. Παρακάτω ακολουθεί κατάλογός τους.

## Οικισμοί
ανά γεωγραφικά διαμερίσματα:

**Ήπειρος**
*η Παναγία Άρτας
*η Παναγία Φιλιππιάδας Πρέβεζας
**Θεσσαλία**
*η Παναγία Τρικάλων
*η Παναγία Ροποτού Τρικάλων
*η Παναγία Πολυνερίου Τρικάλων
**Κρήτη**
*η Παναγία Ζαρού Ηρακλείου, οικισμός του Δήμου Φαιστού
*η Παναγία Κόφινα Ηρακλείου, οικισμός του Δήμου Γόρτυνας
*η Παναγία Πεδιάδος Ηρακλείου, οικισμός του Δήμου Μινώα Πεδιάδας
*η Παναγία Λασιθίου, οικισμός της Κοινότητος Καβουσίου
*η Παναγία Χανίων, οικισμός της Κοινότητος Παππαδιανών (Γερολάκκου)
**Μακεδονία**
*η Παναγία Γρεβενών
*η Παναγία Θάσου
*η Παναγία Κοζάνης
*η Παναγία Καβάλας
*η Παναγία Σερρών, κατηργημένος οικισμός στον νομό Σερρών - η Μονή Παναγίας Γουμεράς Μακρυνίτσας στην διοικητική μορφή της
**Νησιά Αιγαίου Πελάγους**
*η Παναγία Καλού Θήρας
*η Παναγία Κάσου
*η Παναγία Λέσβου
*η Παναγία Λήμνου
*η Παναγία Σερίφου
**Πελοπόννησος**
*η Παναγία Επιδαύρου Αργολίδας
*η Παναγία Ναυπλίου Αργολίδας
*η Παναγία Αρκαδίας
*η Παναγία Ηλείας
*η Παναγία Λακωνίας
**Στερεά Ελλάδα**
*η Παναγία Τανάγρας Βοιωτίας
*η Παναγία Καλαμιώτισσα Βοιωτίας
*η Παναγία Μαρμαρίου Εύβοιας
*η Παναγία Στύρων Εύβοιας
*η Παναγία Παρθενίου Εύβοιας
*η Παναγία Φθιώτιδας

αλλά και στην **Κύπρο**
*η Παναγία (συνοικία Λευκωσίας)

όπως επίσης:
*η Κάτω Παναγία Ηλείας
*η Καλή Παναγία Ημαθίας
*η Παλαιοπαναγία Λακωνίας
*η Χρυσή Ακτή Παναγίας Μαγνησίας
*ο Όρμος Παναγίας Χαλκιδικής

## Δήμος
* Δήμος Παναγίας Χαλκιδικής

## Μονές
*η Μονή Παναγίας Εικοσιφοινίσσης Σερρών
*η Μονή Αγίας Σκέπης Θεοτόκου Παραπόταμου Σερρών
*η Μονή Παναγίας Βύσσιανης Σερρών
*η Μονή Παναγίας Γουμεράς Μακρυνίτσας Σερρών
*η Μονή Παναγίας Βοήθειας Χίου
*η Μονή Προυσού (Παναγία Προυσιώτισσα)
*η Μονή Παναγίας Γοργοεπηκόου Εύβοιας
*η Μονή Παναγίας Δοβρά
*η Μονή Παναγίας Εξακουστής Λασιθίου
*η Μονή Παναγίας Καρυάς Αρκαδίας
*η Μονή Παναγίας Κερνίτσης Αρκαδίας
*η Μονή Παναγίας Κοιμήσεως Πλακιδιωτίσσης Χίου
*η Μονή Παναγίας Μυρσινιωτίσσης Λειμώνος Λέσβου
*η Μονή Παναγίας Μαυριώτισσας
*η Μονή Παναγίας Βαρνάκοβας
*η Μονή Παναγιάς Τσαμπίκας
*η Μονή Παναγιάς Πορταΐτισσας Κορνοφωλιάς Έβρου
*η Μονή της Παναγίας της Χοζοβιώτισσας

## Νησίδες
*η Παναγία Παξών (νησίδα)
*η Παναγία Νάξου (νησίδα)
*η Παναγία Πάργας Πρέβεζας (νησίδα)

## Δημοτικά Διαμερίσματα
* Δημοτικό διαμέρισμα Παναγίας Αρκαδίας
* Δημοτικό διαμέρισμα Παναγίας Γρεβενών
* Δημοτικό διαμέρισμα Κάτω Παναγίας Ηλείας
* Δημοτικό διαμέρισμα Παναγίας Ηρακλείου 
* Δημοτικό διαμέρισμα Παναγίας Θάσου
* Δημοτικό διαμέρισμα Παναγίας Λήμνου
* Δημοτικό διαμέρισμα Παλαιοπαναγίας Λακωνίας
* Δημοτικό διαμέρισμα Παναγίας Πρέβεζας
* Δημοτικό διαμέρισμα Παναγίας Τρικάλων
* Δημοτικό διαμέρισμα Παναγίας Φθιώτιδας
* Δημοτικό διαμέρισμα Μεγάλης Παναγίας Χαλκιδικής

## Δείτε επίσης

*Παναγιά
*Παναγίτσα
*Κυρά Παναγιά
Μπίρζαϊ

Η ** Μπίρζαϊ** (λιθουανικά: *Biržai* ) είναι πόλη της βόρειας Λιθουανίας. Έχει 15.262 κατοίκους. Η πόλη είναι γνωστή για το κάστρο της και τις πολλές μπυραρίες της.

Η ίδρυση της πόλης ανάγεται τον 16ο αιώνα και αποτέλεσε κέντρο της Προτεσταντικής Επανάστασης στη Λιθουανία.

## Παραπομπές


## Εξωτερικοί σύνδεσμοι
*
*Η ιστοσελίδα της πόλης 

Κατηγορία:Πόλεις της Λιθουανίας
Μουσουρικά

Ως **Μουσουρικά** έμειναν γνωστά τα διπλωματικά επεισόδια της περιόδου 1847-1848 μεταξύ του Βασιλείου της Ελλάδας και της Οθωμανικής Αυτοκρατορίας.

Στις 25 Ιανουαρίου 1847 ο Κωνσταντίνος Μουσούρος, πρέσβης της Οθωμανικής Αυτοκρατορίας στην Αθήνα, επί Σουλτάνου Αμπντούλ Μετζίτ Α΄, αρνήθηκε να χορηγήσει διαβατήριο στον υπασπιστή του Βασιλέως Όθωνα, Τσάμη Καρατάσο, με την αιτιολογία ότι είχε συμμετάσχει στο κίνημα της Μακεδονίας. Δύο μέρες αργότερα σε δεξίωση που γινόταν στα ανάκτορα ο Όθων προσέβαλλε τον Τούρκο πρέσβη λέγοντάς του στα γαλλικά «Νομίζω, κύριε, ότι ο βασιλιάς της Ελλάδος άξιζε περισσότερο σεβασμό», και απέστρεψε στη συνέχεια το πρόσωπό του. Κατόπιν υπόδειξης του Άγγλου πρέσβη Λάιονς, που καιροφυλακτούσε για  επεισόδιο σε βάρος του Όθωνα, ο Μουσούρος αποχώρησε από την δεξίωση.

Ο Τούρκος υπουργός των εξωτερικών απαίτησε με τελεσίγραφο την δημόσια συγγνώμη του πρωθυπουργού της Ελλάδας Ι. Κωλέττη προς τον πρέσβη τους, κάτι που φυσικά δεν έγινε δεκτό από την ελληνική κυβέρνηση. Η απόρριψή του προκάλεσε την αναχώρηση του Μουσούρου από τον Πειραιά στις 3 Φεβρουαρίου και στη συνέχεια την ανάκληση, στις 30 Μαρτίου του Έλληνα πρεσβευτή στην Πύλη Εμμανουήλ Αργυρόπουλου. Τον Αύγουστο του 1847 η Πύλη προχώρησε στην καθολική διακοπή των επίσημων σχέσεών της με το ελληνικό κράτος και στην ανάκληση των διαπιστευτηρίων των ελλήνων προξένων.

Τελικά το επεισόδιο έληξε μετά από παρέμβαση του Αυτοκράτορα της Ρωσίας Νικολάου του Α΄ και του Κλέμενς φον Μέττερνιχ για κατευνασμό της Υψηλής Πύλης και με την αποστολή "απολογητικής επιστολής" της ελληνικής κυβέρνησης προς το τουρκικό υπουργείο εξωτερικών και την επιστροφή του Μουσούρου στην Αθήνα στις 8 Φεβρουαρίου 1848. Βέβαια οι σχέσεις των δυο χωρών δεν βελτιώθηκαν αφού στις 23 Απριλίου του ίδιου έτους πραγματοποιήθηκε αποτυχημένη απόπειρα δολοφονίας του Μουσούρου, όπου τραυματίσθηκε ελαφρά ενώ στη συνέχεια δημιουργήθηκε νέα κρίση σχετικά με την έκδοση του δράστη. Τελικά και η νέα αυτή τροπή έληξε όταν η Υψηλή Πύλη μετέθεσε τον Κ. Μουσούρο στο Λονδίνο.

## Σημείωση
Σημειώνεται ότι ο ίδιος ο Άγγλος πρέσβης, αρχικός υποκινητής του περιστατικού, τον επόμενο χρόνο πρωτοστάτησε στην υπόθεση Πατσίφικο και στα λεγόμενα Παρκερικά, σε βάρος της Ελλάδας, παρασύροντας ακόμα και τον υπουργό Εξωτερικών της Αγγλίας.

## Πηγές
* "Μεγάλη Ελληνική Εγκυκλοπαίδεια" τομ.ΙΖ΄, σελ.441.
*
*

Κατηγορία:Νεότερη ιστορία της Ελλάδας
Κατηγορία:Ελληνοτουρκικές σχέσεις
Κατηγορία:Ιωάννης Κωλέττης